Hannene er middelsstore, slanke, oftest brunrøde rødvinger, dekkvingene uten oppstående børstehår. Antennene er svarte, sagtakkede, noe over halvparten så lange som kroppen. Hodet er forholdsvis lite, mørkt farget, med små, litt utstående fasettøyne. Pronotum er klokkeformet, noe bredere enn langt. Dekkvingene er jevnbrede med tre fine, opphøyde lengderibber, uten påfallende groper. Beina er mørke, middels lange.